**Szitakötő 47. szám**

**Téma: Elfogadás**

*Pinezics Mária: Giza mama az én bálnám című szöveg feldolgozása*

Szakköri foglalkozás

1. **Jó és rossz tulajdonságaim…**

*Minden résztvevő felírja a válaszait, majd lefordítják az írólapot.*

1. Mozgásos feladat:

*A gyerekek egy külső és egy belső kört alakítva felállnak szemben egymással. A belső körben állók kezdik, az alábbi mondatot befejezve szólnak a szemben álló társukhoz:*

**Azt szeretem benned, hogy…*(****pozitív tulajdonságok felsorolása), majd*

**Azt tanácsolom neked, hogy…***(negatív tulajdonságok megnevezése segítő szándékkal).*

*A külső kör tagjai is megismétlik a kiemelt mondatokat, a társukra vonatkozó véleményüket ők is megfogalmazzák.*

*Jobbra a belső körben, a külső körben az ellentétes menetirányba fordulnak a résztvevők, majd egy mindenki által ismert gyermekdalt énekelve ritmikusan tovább lépegetnek. Amikor a végére érnek, ismét szembefordulnak valamelyik társukkal, s megismétlődik az első „párbeszéd”.*

*Az egész folyamat a gyereklétszámtól függően többször ismétlődhet*.

1. Beszélgetőkör:

*Visszaülnek a helyükre, majd elolvassák az általuk írtakat a lapjukról.*

*Ki mit tapasztalt? Vajon a társak véleménye megegyezik, vagy eltér-e a magamról*

*alkotott képpel?*